
E  TUKUA  ATU  ANA  IA  RUA  WIKI 

flIMbana   o  Biu    XCirenf 

HAHI  O  IHU  KARAITI  O  TE  HUNGA-TAPU  O  NGA  RA  O  MURI  NEI 

POUTAPETA  BOX  72  AKARANA 

Ko  te  utu  mo  Te  Karere  i  te  tau  e  whahereni,  e  (4s.) 
Wriemu  Katene,   Tumuaki  Mihana.  Hori  A.  Tatawiki,Etita 

WAhangA  Vm.  WENEREI,  HANUERE     7,  1914.  Nam  a  1 

HUI  TAKIWA,    KIRIHIMETE  HOKI. 


Ko  te  ra  tenei  o  te  Kirihimete.  Ko  te  ra  pai,  ko  te  ra  whaka- 
hari  i  te  ngakau  !  Ko  te  ra  tenei  e  whakanuia  ana  e  te  ao 
Karaitiana  katoa,  ahakoa  he  aha  te  whakapono  i  runga  i  te 
whenua  nei  e  whakapono  ana  ki  te  ingoa  te  Karaiti,  ahakoa  i  oti 
te  wehewehe  o  aua  whakapono,  te  puhaehae  ki  a  ratou,  i  tenei  ra 
e  kotahi  ana  ratou,  ara  e  wehea  ana  tenei  ra  o  te  Kirihimete  hei 
ra  whakamaharatanga  ki  te  ra  i  whanau  ai  to  tatou  Ariki  a  Ihu 
Karaiti.  Ahakoa  kaore  i  te  ata  maraina  ki  te  ao  te  tino  ra  i 
whanau  ai  te  Ariki,  aua  atu,  pai  tonu  te  wehenga.  Ko  tenei  ra 
hei  whakanuinga  i  te  ra  tuturu  o  te  whanautanga  o  te  Karaiti. 

Na  e  rua  nga  take  i  whakaturia  ai  tenei  hui  a  nga  morehu  o 
Nuhaka  nei.  Take  tuatahi  o  tenei  hui,  ko  te  hui  pariha. 
Take  tuarua,  he  whakanuinga  i  te  taenga  raai  o  te  Timuaki 
Mihana  hou  o  Wiremu  Katene  hei  kai-riwhi  1110  Orihana  D. 
Romani  ;  hei  whakanuinga  ano  hoki  i  te  taenga  mai  o  Watene 
Mete  raua  ko  tana  wahine,  tae  atu  hoki  ki  nga  Maori  i  haere 
nei  ki  Hiona.  Ka  nui  nga  morehu  0  enei  iwi  0  Ngati  Rakaipaka 
i   tae  mai  ki  te  pohiri  i  ta  ratou  tainaiti  i  a  Watene. 

No  te  24  O  nga  ra  ka  u  mai  nga  tangata    0    I  leretaunga      rotou 

ko  nga  Timuaki  Mihana  e  rua  me  nga  Kaumatua  me   nga  tama- 
riki  hoki  0  te  M.  A.  C.     I  roto  i  tena  ope   a    Tumuaki    Romani,  a 


2  TE  KARERE 

W.  Katene,  a  Prof.  Honetana,  me  Elder  Geddes  timuaki  o 
Hawkes  Bay,  a  Elder  Mikamu  timuaki  mo  Ngapuhi,  me  Sister 
Mikamu  timuaki  o  te  Hui  Atawliai*  o  te  Mihana  katoa,  me 
Sister  Johnson,  me  Elders  Ottley,  me  Harris,  Etita  o  TE  KARERE, 
Wilcox,  me  nga  Kaumatua  hoki  o  Waiapu  a  Elders  Merrill  raua 
ko  Tregeagle,  ko  Elder  Olpin  te  timuaki  o  te  Mahia,  nana  hoki 
tenei  huipariha  ;  no  reira  ko  ia  te  tangata  whenua,  a  kua  meinga 
ko  Elder  Wilcox  hei  hoa  mona.  Nga  manuhiri  Maori  :  ko 
Wiremu  Takana  raua  ko  Takare,  ko  Takerei  Ihaia  raua  ko  Ema, 
ko  Te  Peeti  me  te  Tuati  Meha,  ara  ko  te  ropu  Maori  tenei  i 
haere  nei,  a  kua  hoki  maiano  i  Hiona.  No  reira  he  nui  te  hari 
o  matou  ngakau  mo  tenei  tutakitakitanga  i  roto  i  nga  mahi  o  te 
Atua. 

Note  ata  o  te  Kirihimete  ka  iriiria  e  te  Timuaki  o  te  Mihana, 
e  Timuaki  O.  D.  Romani,  te  wahine  a  Watene  Mete.  Ko  tenei 
wahinehe  pakeha  no  Amerika,  a  ehara  hoki  i  te  Hunga  Tapu, 
heoi  nona  ka  tae  mai  ki  runga  ki  nga  iwi  o  tana  tane,  katahi  ka 
whakaae  ia  kia  iriiria  ia.  I  iriiria  ano  me  tana  wahine  etahi 
tamariki  tokotoru.  I  te  mutunga  o  te  iriiri  ka  hui  katoa  te  iwi 
ki  roto  i  te  whare  karakia,  ki  te  whakau  i  te  hunga  kua  oti 
te  iriiri.  Ka  mutu  te  whakau  ka  tu  a  Timuaki  Romani  ki  te 
whai  kupu. 

TUMUAKI  ROMANI. 

E  tu  ana  ahau  i  runga  i  te  koa  o  taku  ngakau  mo  te  urunga 
mai  o  te  wahine  a  Watene  Mete  ki  roto  i  te  Hahi.  E  mohio  ana 
ahau  kei  te  rite  tonu  te  koa  o  nga  ngakau  o  nga  Mete  katoa  ki 
te  koa  o  toku  ngakau  mo  ta  ratou  hunaonga,  mo  to  ratou  taokete 
kua  urumai  ki  te  Hahi  a  te  Atua.  E  mohio  ana  ahau  ko 
Watene  Mete  tetahi  tangata  koa  rawa  i  tenei  ra,  no  te  mea  me 
he  mea  raua  ki  te  u  kite  pupuri  i  nga  tikanga  tuatahi  o  te  Ro- 
ngopai  a  te  Atua,  ka  uru  rau  i  ki  roto  i  te  Temep  ira  a  te  Atua, 
a  ko  reira  raua  hiiritia  ai  hei  tane  hei  wahine  mo  ake  ake  tonu 
atu.  Na  taku  kupu  kia  kaha  korua  kia  u,  kia  whiwhi  ai  korua 
ki  tenei  manaakitanga  nui.  Kati,  ehara  tenei  ki  te  arakia  hei 
korerotanga  i  nga  kupu  maha,  heoi  ano  he  mihi  atu  ki  te  wa- 
hine a  Watene,  he  mihi  atu  ki  nga  Mete  katoa  mo  to  ratou  kaha, 
mo  ta  ratou  u,  kaha  hoki  ki  te  karanga  i  tenei  hui  kia  tu  ki  konei. 
UAK1  KATENE. 

E  tino  ki  ana  toku  ngakau  i  te  hari  i  te  koa  mo  te  urunga 
mai  ototatou  tuahine  ki  roto  i  te  Hahi  a  te  Atua,  mo  taku 
kite  hoki  i  te  pai  o  koutou  o  te  Hunga  Tapu,  mo  te  pai  o  to  kou- 

toukaingao  Nuhaka.  Na  taku  kupu  nui  ki  a  koutou  i  tenei 
taima  kia  u  koutou  kia  kaha  rawa,  kaua  e  ngoikore,  kia  penei 
tonu  to  koutou  pai,  a  kei  nuku  haere  boki.  I  muri  mai  ka 
korero  te  Tumuaki  hou  mo  runga  i  nga  tikanga  tuatahi  o  te 
Rongopai. 

ELDER  GEDDES. 

E  tino  nui  ana  te  koa  o  taku  ngakau  mo  tenei  hui  pai,  tenei 
hui  Kirihimete.  Ko  te  tuawha  tenei  o  aku  Kirihimete  ki  Niu 
Tireni  nei,  a  aua  Hirihimete  katoa  ki  konei,  ki  Nuhaka  nei.  E 
toru  nga  Kirihimete  ki  konei  i  taku  mihana  tuatahi,  a  me  tenei 
hoki  ka  wha  katoa  nga  Kirihimete.  E  nui  ana  te  hari  o  taku 
ngakau  mo  te  iriiringa  ate  wahine  a  Watene  Mete.  E  mohio 
ana  au  he  ra  nui,  he  ra  koa  tenei  ki  nga  Mete  katoa,  mo  te  iriiri- 
nga o  te  wahine  a  Watene.  Ko  wai  au  ka  hua,  akuanei  pea 
koutou  nga  Mete  he  whanaunga  no  te  Poropiti  Tapu  o  te  Atua. 
Koo  koutou  tipuna  pea  no  te  whare  kotahi.  Ka  nui  taku  koa  mo 
koutou  mo  nga  Mete,  he  toto  pai  koutou,  he  toto  pai  hoki  ratou 

ELDER  MIKAMU. 

E  hari  ana  toku  ngakau  mo  te  pai  o  tenei  huihuinga,  mo 
te  mahi  pai  hoki  kua  mahi  i  tenei  ra,  ara  te  iriiritanga  i  te 
wahine  a  Watene.  I  te  wa  ka  tata  te  haere  mai  a  Watene  raua 
ko  tana  wahine.  Ka  patai  a  Pene  Katata  ki  taua  wahine,  me 
he  mea  e  pehea  ana  ana  whakaaro  mo  te  iriiri,  ka  ki  atu  taua 
wahine,  kaore  ia  e  pirangi  ki  te  uru  mai  ki  to  tatou  Hahi,  i  te 
mea  kaore  ia  i  te  marama  ki  ona  tikanga,  engari  waiho  kia 
kite  au  i  te  marama  o  ona  tikanga,  hei  reira  uru  ai,  na  ka  ki 
atu  a  Pene;  "  Haere  korua  ki  Niu  Tireni,"  he  mohio  no  Pene 
kaore  ia   e  kore  te  kite  i  te  pono  o  te  Rongopai. 

HATAREI,  TIHEMA  27,  1913. 

No  te  10  a.  m.  e  tenei  ra  ka  tiniata  te  hui  pariha  o  te  taki- 
wa  o  te  Mahia  nei,  ki  Nuhaka.  Na  te  Timuaki  o  te  Mihana  na 
Timuaki  O.  D.  Romani  i  whakahaere  nga  karakia  katoa.  Ka 
nui  te  pai  te  ataahua  0  tenei  ra,  ka  nui  hoki  te  pai,  te  ataahua  0 
re  whare:karakia,  o  roto  o  waho,  kua  peitatia  houtia  u*  whare 
karakia,  o  roto  o  waho.  I  te  taenga  mai  0  matou  ki  te  karakia 
wha katuhera  i  te  hui,  auel  te  pai  o  roto  i  te  whare  karakia,  te 
kirini,  te  papai  o  nga  putiputi,  e  mea  paku  kua  kore  nga  Kauma- 
tuaekitea  atu  e  nga  tangata  1  te  nui 9  te  putiputi.  Kia  ora  nga 
kotiro mo  a  ratou  mahi  pai  ki  te  whare  karakia,  ma  konei  ka 
noho  nui  te  wairua  o  te  Atua  i  roto  io  tatou  whare  karakia,  ara 
ma   tepai,  ma  te  ma  0  tatou  whare,  tee  atu  h<  ki  ki  0  tatou  tina- 

na  kia  pai  kia  ma. 

Himene  tuatahi — 166.     Na  Tieme  Mete   i    whakatuhera    k 
te  inoi.     Himene   tuarua — "  Far,  Far  Away  on  Judea's  Plains." 

TUMUAKI  ROMANI. 

E  tino  mihi  ana  taku  ngakau  mo  te  pai  o  te  timatanga  o 
to  tatou  hui,  mo  te  pai  o  nga  wahine  ki  te  whakapaipai  i  to 
tatou  whare  karakia,  mo  nga  putiputi  pai  hoki  kei  konei.  Ma 
konei  hoki  ka  ki  o  tatou  ngakau  i  te  hari  i  te  koa,  ma  konei  hoki 
ka  nohonui  ai  te  Wairua  o  te  Atua  i  roto  i  o  tatou  huihuinga. 
E  inoi  ana  ahau  kia  tau  nui  ihote  Wairua  o  te  Atua  ki  roto  i 
to  tatou  hui,  ki  nga  kai  kauwhau  kia  riro  ai  ma  te  Wairua  o  te 
Atua  nga  kupu  mai  kia  tatou  ma  roto  i  ana  pononga. 

Na  kei  te  pai  rawa  te  Hunga  Tapu  o  Nuhaka  nei  inaianei. 
Kei  te  mahara  au  ki  te  taima  i  tae  tuatahi  mai  ai  ahau  ki  konei, 
na  e  ngoikore  ana  koutou  i  taua  wa,  nga  kai  whakahaere  i  roto 
i  a  koutou,  e  kai  paipa  ana,  e  kai  hikarete  ana  ranei.  No  nai- 
anei  kua  tino  pai  rawa  atu  koutou,  kua  kore  o  koutou  kai  wha- 
kahaere e  kai  paipa,  e  kai  waipiro  ranei.  Na  i  tenei  wa  ka  nui 
taku  hari  taku  koa  mo  to  koutou  pai  rawa.  Kei  waenganui  i  a 
tatou  etahi  tangata  mema  hou  ki  roto  i  to  tatou  Hahi,  heoi  i  mua 
atu  o  tona  urunga  mai  ki  te  hahi  nei  ka  ripeneta  ia  ka  whaka- 
rerea  e  ia  te  paipa,  te  ti,  a  e  toru  nga  tau  katahi  ia  ka  uru  mai. 
Kei  konei  aua  tangata  a  Brother  Harris,  kei  konei  hoki  a  Brother 
Whati,  i  tino  rapu  ia  i  te  ponoo  te  Rongopai  i  mua  atu  i  tona 
urunga  ki  te  Hahi.  Kei  te  mihi  au  ki  a  Tieme  Mete  :  waiho  ia  hei 
tauira  nui  kia  koutou.  Kei  te  hoki  au  ki  a  Mere  Whaanga  ma, 
a  ka  tangi  matou  mo  to  koutou  tino  pai  rawa. 

WIREMU  TAKANA. 

Tena  koutou  e  aku  tenei  me  aku  hoa  aroha.  E  tu  hari  ana 
au  mo  matou  o  Haaki  Pei  nei  i  waimarie  ki  te  tae  mai  ki  ta 
tatou  hui  pariha  pai.  Kua  rongo  koutou  e  te  Hunga  Tapu  ki  ta 
matou  haere  ki  Hiona  ;  a  i  whiriwhiria  ko  au  hei  timuaki  mo  to 
matou  ropu.  Noreiraetika  ana  kia  puta  atu  i  au  he  ripoata 
mo  ta  matou  haere.  Na  e  tino  hari  ana  au  moku  ka  ahei  ki  te 
korero  ki  te  ripoata.  Tino  pai  ta  matou  haere  ko  aku  tamariki. 
Kaore  he  tutu,  kaore  te  kai  waipiro,  te  kai  paipa,  te  tutu  ranei  e 
whakama  ai  matou  i  te  aroaro  o  era  hunga  o  tera  whenua.  Na 
kua  rongo  koutou  i  nga  take  o  ta  matou  haere,  heoi  ra  me  korero 
ano.  Na  ko  te  whakaaro  o  te  Hunga  Tapu  kia  tukua  ratou  ki 
Hiona.  Na  reira  ka  tukua  matou  e  te  Timuaki  kia  haere  hei 
titiro  i  te  ahua  o  te  whenua,  me  he  mea  e   pai  ana    hei  nohong 

mote  Maori.  Na  ko  ta  matou  ripoata  tenei,  kaore  ano  taua  te 
iwi  Maori,  kia  rite  noa  mote  haere  ki  Hiona ;  no  reira  kaua  ta- 
tou  e  karanga,  tukua  au,  tukua  au  kia  haere  ki  Hiona,  engari 
me  waiho  ma  te  Atua  tatou  e  karanga  a  Tona  wa.  Ko  koutou  na 
te  Atua  i  kavve  mai  ki  konei,  ki  tenei  whenua,  he  whakaaro  mo- 
hio  no  te  Atua  mo  tatou,  kei  whakararu  o  taua  toto  o  te  Maori  ki 
te  toto  Mangumangu.  Na  kona  tatou  ka  wehea  mai  kia  haere 
mai  ki  konei ;  no  reira  kaua  e  kaika  ki  te  haere,  engari  waiho  ma 
te  Atua  te  tikanga.  Na  kia  kaha  koutou  ki  te  rapu  i  a  koutou 
whakapopa. 

ELDER  HARRIS. 

E  oku  matua,  oku  tuahine,  me  nga  teina  kia  ora  koutou  ka- 
toa.  E  hari  ano  taku  ngakau  moku  i  tae  mai  ki  konei,  koia  nei 
hokitoku  kainga  i  mua.  Na  i  te  mea  kua  tata  ahau  ki  te  hoki, 
no  reira  kei  te  nui  rawa  taku  aroha  ki  a  koutou.  Kua  pau  i  au  te 
tau  me  te  hawhe  e  mahi  ana  i  roto  i  a  koutou,  na  reira  kei  te 
mohio  au  ki  a  koutou  ki  o  koutou  ngoikoretanga  ki  a  koutou 
ahua  katoa.  Na  i  tenei  wa  kei  te  nui  te  hari  o  taku  ngakau  mo  to 
koutou  pai  i  tenei  wa.  Kei  te  koa  taku  ngakau  mo  nga  Maori  i 
haere  nei  ki  Hiona,  a  inaianei  kua  hoki  mai  ;  kei  te  koa  au  mo  a 
ratou  korero.  Na  e  mea  ana  au  kia  whai  i  te  kupu  a  Takana  mo 
te  hunga  mate.  Na  i  mea  a  te  Karaiti,  "Ki  te  kore  te  tangata  e 
whanau  i  te  wai,  i  te  wairua  hoki  e  kore  ia  e  ahei  te  tomo  ki  te 
rangatiratanga  o  te  rangi."  Na  reira  ka  puta  te  patai,  "Tena 
i  te  mea  koia  ra  te  ahua  me  matua  whanau  rawa  te  tangata  i  te 
wai  i  te  wairua,  me  pehea  te  hunga  mate  kaore  rawa  nei  i  rongo 
i  te  ingoa  ote  Karaiti,  i  te  kupu  hoki  a  te  Karaiji  e  mea  ra  me 
whanau  hou  rawa  te  tangata.  Na  me  pehea  ratou  e  toma  ai  ki 
te  rangatiratanga  o  te  Atua  i  te  mea  kihai  ratou  i  rongo  i  te  kau- 
whautanga  o  te  Rongopai  o  Ihu  Karaiti. 

Na  kua  rite  ite  Atua  te  whakatakoto  he  tikanga  e  putu  ai 
te  whakaoranga  kia  ratou,  ara  ki  te  hunga  mate,  ara  kei  roto  i  te 
Hahi  o  Ihu  Karaiti  e  mahia  ana  nga  mahi  ki  roto  i  teTemepara, 
koia  hoki  nga  mahi  i  haere  ai  a  Takana  ma  ki  Hiona  ;  kati  tena. 
Na  kia  kaha  koutou  ki  tetuhituhi  lie  kupu  mo  roto  i  TE  KARERE. 
Kei  te  pirangi  nga  tangata  o  era  atu  wahi  kia  rongo  i  a 
koutou.  Nga  mea  o  koutou  e  noho  nama  ana  me  haere  mai  ki  au 
ki  te  whakarite  ia  koutou  nama. 

EMA  IHAIA. 

Tena  koutou  e  te  Hunga  Tapu,  tenei  te  mihi  nei  o   laku  Qga- 

kau  mo  koutou  ka  huihui  mai  nei  ki  te  whakaronga  kupu  ki  nga 

pononga  a  te  Atua  ki  a  matou  hold,  i  hoki  mai  i  Amerika. 
Kati,  i  runga  i  to  matou  haeretanga  ki  Hiona,  he  nui  te  mihi 
me  te  hari  o  matou  ngakau  mo  matou  i  whiwhi  ki  taua  manaaki- 
tanga  nui  ki  a  haere  atu  ki  Hiona.  Tetahi  mea  pai  ki  au  i 
Hiona  ko  te  ata  noho  o  nga  tangata  i  roto  i  nga  whare  kara- 
kia,  kaore  e  turituri  nga  tamariki  kaore  e  korerorero,  ahakoa 
pehea  te  nui  o  te  tangata.  I  tino  meinga  matou  kia  hari  kia 
koa  mo  matou  i  tutakitaki  ki  te  Poropiti  a  te  Atua.  Te  pai 
o  teahua  o  tena  tangata,  te  tapu,  te  ngawari,  te  mohio  me  te 
whai  whakaaro.  I  tutaki  matou  ki  ona  Kaunihera  ki  nga 
Apotoro  katoa,  me  nga  kai  hapai  o  nga  mahi  o  te  Atua.  Nui 
atu  te  manaaki  ote  Hunga  Tapu  i  a  matou.  I  mahara  au  ko 
tatou  te  hunga  mohio  ki  tenei  mea,  ki  te  manaaki,  no  to  matou 
taenga  ki  reira  ka  kite  matou  kei  reira  koia  tenei  taonga  a 
te  manaaki,  a  te  aroha.  Kua  kite  matou  i  te  Temepara.  Kua 
kite  matou  i  te  Tapenakara,  e  uru  ana  ki  roto  i  taua  whare  10, 
000  tata  hoki  ki  te  12,000  nga  tangata.  Kua  rongo  au  i  te  tangi 
o  te  okena  pai  o  te  ao.  I  etahi  wa  ka  tangi  mai  taua  okena, 
rite  tonu  he  tangata  kei  roto  e  waiatia  ana  mai.  Ka  nui  taku 
wihi  ki  nga  Kaumatua  mo  ratou  i  whakarere  atu  i  o  ratou 
kainga  papai  i  o  ratou  moenga  parj'ai,  i  a  ratou  kai  papai,  ka 
haere  mai  ki  konei  ki  te  kauwhau  ki  a  tatou.  Ki  a  kaha  tatou 
ki  te  whakarite  i  nga  whakatekau  ka  tipu  koutou  i  roto  i  a 
koutou  mahi  katoa. 

HIRI  HARIHI. 

Tena  koutou  nga  Hunga  Tapu,  kaore  au  i  mohio  ka  tere  te 
karanga  i  au,  no  te  mea  ko  te  take  o  te  kahanga  o  taku  haere 
mai  ki  konei,  kia  mohio  ai  au  ki  nga  tikanga  o  te  Rongopai 
no  te  mea  ka  wha  ano  oku  Ratapu  ki  roto  i  to  tatou  Hahi,  a  e 
tino  hiahia  ana  au  kia  mohio  au  ki  nga  tikenga  o  te  Rongopai. 
Na  kei  wanganui  i  a  tatou  etahi  tangata  matou  rawa,  a  Prof. 
Johnson  raua  ko  tona  wahine  me  Watene,  na  ma  koutou,  ma 
nga  tamariki  e  haere  ana  ki  Korongata  e  hopu  nga  mahi  pai  a 
enei  tangata.  Kua  whakapuakino  e  te  Tumuaki  te  kupu  a  te 
Poropiti  ki  a  mau  nga  tamariki  Maori  ki  to  ratou  reo  ina  ako  i 
te  reo  pakeha  ;  kati  tena.  E  hoa  ma  ka  kotahi  tekau  nga  tau  e 
ako  ana  au  i  n?a  tikanga  ot  te  Rongopai,  e  matakitaki  ana  i 
ona  painga,  a  inaianei  kua  au  i  tona  tika.  E  rua  nga  take  i 
whakaaro  nui  ai  au  ki  tenei  Hahi,  tuatahi  ko  te  marenatanga  o 
te  wahine  raua  ko  te  tane  mo  ake  tonu  atu,  tuarua  ko  te  mahi 
mo  te  hunga  mate  i  haere  nei  a  Takana  ma  ki  Hiona.  Nga 
whakaakoranga  a  etahi  tikanga  karakia  o  tatou  e  penei  ana  ; 
ka  mate   te  tangata,  mate  tonu  atu  kaore   he  aranga    mai    ano. 


TE  KARERE  7 

Na  kei  rotoi  tenei  Hahi  e  marenatia  ana  te  tangata  mo  naianei 
mo  aki  toau  atu.  Ni  ko  taku  wahine  he  "Momona,"  ko  au  he 
Katorika,  etahi  o  a  maua  tamariki  kei  taku  wahine,  etahi  kei 
au,  Ka  rongo  au  i  nga  whakamarama  o  te  "Momona,"  hei  te 
aranga  mai  ka  wehe  taku  wahine  me  a  maua  tamariki,  ka  wehe 
hoki  au,  na  reira,  i  runga  i  taku  aroha  nui  ki  taku  wahine  ka 
ako  au  i  nga  tikanga  o  tona  hahi  na  e  ki  ake  nei  au,  kotahi 
tekau  nga  tau  e  ako  ana  au  i  nga  tikangn  o  te  hahi  o  taku 
wahine,  a  inaianei  kua  kite  au  i  te  pono  i  te  tika.  Nui  atu  taku 
koa  mo  tenei  kitenga  oku  i  te  pono  o  te  Rongapai,  na  reira  au 
ka  tono  kia  iriiria  ahau.  Na  wai  ano  koutou  e  kukume  nei,  e 
kakari  nei,  e  tautohetohe  nei  ki  te  hunga  o  waho,  he  kite  no 
koutou  i  te  pono,  o  to  koutou  hahi,  a  kua  uru  mai  koutou,  kua 
whakaaro  tonu  kia  uru  mai  ano  te  ao  katoa.  Pera  hoki  au,  nui 
atu  taku  hiahia  kia  kite  nga  tangata  katoa  i  te  tika  o  te  Hahi. 


HE  TONO. 


Ki  TE  KARERE:— 

Tena  koe  i  tenei  tau  hou,  mau  e  hamama  atu  ki  nga  taringa 
o  te  Tumuaki  Mihana  to  matou  hiahia.  Kei  te  hiahia  matou  kia 
tae  mai  a  Tuta  ki  to  matou  takiwa  ake,  ki  tenei  peka  e  tu  nei  te 
peke  o  Matakohai.  Timata  atu  i  a  Pepuere  tae  atu  kia  Maehe 
he  hui  tino  nui.  Kei  a  Maehe  na  te  hunga  o  waho  he  powhiri 
i  nga  hahi  katoa  kia  whakamarama  ma  i  o  ratou  hahi.  Koia 
nei  tenei  inoi  atu  kia  tukua  mai  a  Tuta  Hanereti  hei  hoa  mahi 
mo  matou  i  roto  i  tenei  hui  hei  taenga  iho  mona  me  tae  kia 
Paora  Hopera  raua  e  haere  mai,  me  nga  Kaumatua  o  Waikato 
nei.  He  hui  nui  tenei,  whai  tikanga  hoki,  ko  nga  tikanga  o 
te  whakapono.  Heoi  tena  koe  e  te  Tumuaki  Mihana  e  Roma- 
ni  ka  hoki  na.  Tena  koe  e  Wiremu  Katene  te  Tumuaki  Miha- 
na.    Ma  te  Atua  korua  e  awhina. 

Utua  mai  to  matou  haihai  mo  Tuta  kia  haere  mai  ki  to  matou 
peka,   hei  hoa   mahi    mo  matou   i   te  marama    o    Maehe     1914 
Na  te  tumuaki  o  te  peka. 

POUAKA  PAKE. 

E  Pouaka  Pake  ma,  e  whakaae  ana  maua  kia  haere  atu  a 
Tuta  Heneriti  ki  to  koutou  hui  me  he  mea  e  ahea  ia  ki  te  haere. 
Heoi  i  rungi  i  te  mea  he  tangata  pohara  ia  he  hum  pai  ma  kou- 
tou e  utu  mo  tona  tikiti.     Ma  koutou,  ko  Tuta  e  whakariterite. 

WIREMU  KATB1 


TE  KARERE 
HE  RIPOATA  HERETAUNGA. 


I  te  23  o  nga  ra  o  Tihema,  ka  haere  tetahi  ope  nui  o  nga 
wahi  katoa  o  Heretaunga  ka  huihui  ki  Nepia,  ka  tikina  atu  te 
tima  nei,  a  te  Tangaro  1,  ka  eke  te  ope  nei  ki  runga,  pakeha  me 
nga  Maori,  ka  rere  ki  Waikokopu,  ki  te  kainga  patu  weera  o 
Hirini  Whaanga  me  Haki  Mete,  me  etahi  atuo  te  nuinga  i  nga 
ra  o  mua.  Itiiti  nga  mea  e  mate  i  te  mate-tima.  Kati,  i  te 
unga  atu  i  te  ata  ka  nui  te  pai  me  te  aio  o  te  moana.  Ka  heke 
te  opera  ki  uta,  a  te  nui  o  te  rangimarie  i  tau  iho  ki  runga  i 
te  hunga  haere  ra  i  matakitakitia  iho  nei  i  te  ra  o  te  ata  e  tia- 
ho  ana  i  runga  i  nga  maunga  o  tawahi  i  nga  haereeretanga 
me  nga  mahinga  pauatanga  oto  tatou  tipuna  nana  nei  i  wha- 
nako  te  wahine  rangatira  o  Niu  Tireni  e  mohiotia  nei  ko  "Ro- 
ngomoewahine."  Kati,  he  poto  te  tatari  ka  tae  ake  nga  Kau- 
matua  tiki  i  te  ope  ra,  ka  mau  atu  ki  Nuhaka.  Aue  te  nui  o 
te  tangi  o  nga  tangata  kainga  ki  te  ope  nei.  Tetahi  take  nui 
o  ta  ratou  tangi,  tenei  ta  ratou  tamaiti,  a  Watene,  ka  tae  mai  ki 
a  ratou,  itehaerenga  ra  ano.  hoki  o  Hirini  Whaanga  i  te  tau 
1894  te  haerenga  atu  i  a  ia,  a  tae  noa  mai  ki  naianei.  Koia 
nei  hoki  te  tauira  a  nga  Maori  o  to  ratou  hari  ma  nga  roimata 
o  nga  kanohi.  Ka  nui  te  pai  o  taua  hui  ki  Nuhaka  me  taua 
Kirihimete.  Ka  nui  te  whakamiharo  o  nga  tangata  o  te  ope 
mo  te  pai  me  te  mohio  o  te  iwi  o  Nuhaka.  E  hika  ma,  kia  ora 
koutou  i  runga  i  ta  koutou  kaha  ki  te  mahi  i  nga  mahi  mo  te  taha 
ki  te  kikokiko  tae  atu  ano  hoki  ki  to  koutou  u  tonu  ki  nga  tikanga 
o  to  tatou  Hahi.  He  kupu  tenei  ki  te  iwi  Maori  katoa,  ma  te 
u  tonu  ki  nga  tikanga  o  te  Hahi  ka  manaakitia  tatou  e  te 
Atua.  Koia  anote  mahara  nui  e  rite  ana  ki  te  pakeha:  koia 
ano  te  iwi  ora  i  te  taha  mo  te  kikokiko. 

Kia  mahara  tatou  e  te  iwi,  ki  to  tatou  Kai-hanga,  Nana  nei 
te  oranga  o  te  ao  i  homai,  he  mea  pai  kia  tapaetia  atu  e  tatou 
te  wahi  e  tika  ana  ki  a  ia  mona.  Ko  te  mea  mo  tatou  me  waiho 
ki  a  tatou.  Heoi  te  pai  o  te  noho  poto  i  Nuhaka  me  te  pai  hoki 
o  te  puia  wai  wera  i  roto  o  Nuhaka  me  te  ataahua  hoki  o  te  whe- 
nua.  Me  he  mea  kaore  te  hui,  i  te  Kirikiri,  o  te  Thames, 
ka  roa  atu  te  noho  i  reira.  Kati,  ina  ano  hoki  tetahi  kainga 
pai,  a  te  Kirikiri,  te  u  hoki  o  te  iwi  Maori  o  reira  me  te  tino 
pai  oto  ratou  tiaki  i  a  matou  katoa,  tae  atu  te  pai  o  tena  iwi  ki 
te  taka  pakeha,  ara  ki  nga  Hunga  Tapu  pakeha  o  reira.  Kati 
tenei  ano  etahi  kupu  atu  aku  o  nga  mea  e  kitea  ana  e  au  i 
tenei  whenua  i  Amerika  i  nga  tau  maha  o  toku  ngaro  atu.     Heoi. 

W.  S. 


TE  TCARERE 

HE  POWHIRI  HUI  TAU  KI  NGAPUHI. 


He  powhiri  tenei  ki  nga  tangata  katoa  o  te  motu  nei.  A  hei 
te  31  o  nga  ra  o  Hanuere  me  te  I  o  nga  ra  o  Pepuere  ka  tu  ai  te 
pepuere  hui  tau  ki  Awarua. 

No  reira  he  powhiri  tenei  ki  nga  tangata  katoa  o  te  Mihana 
nei,  haere  mai,  haere  mai  koutou  katoa,  haere  mai,  haere  mai 
he  kinakitia  te  wairua.  He  whakarongo  hoki  ki  nga  korero  a 
nga  Maori  kua  hoki  mai  nei  i  Amerika.  Ka  tae  atu  hoki  a 
Prof.  Honetana  o  te  Kareti,  me  Prof.  Mete  te  kai-whakahaere 
o  nga  mea  whakatangitangi  o  te  Kareti.  He  tangata  mohio 
hoki  ia  ki  te  whakatangitangi  i  ana  mea  o  nga  tangata  katoa. 
A  ka  tae  atu  hoki  a  Wiremu  Katene  te  Tumuaki  hou  o  te  Miha- 
na. Ko  tono  haerenga  mai  tuatoru  tenei  ki  tenei  whenua.  No 
reira  me  haere  mai  koutou  ki  te  whakakoa,  ki  te  whakahari  te 
ngakau,  me  te  whiwhi  ano  hoki  nga  mea  whaka-te-wairua. 
Kati  haere  mai. 

WIREMU  KATENE,  Tumuaki  Mihana. 
B.  MIKAMA,  Tumuaki  Takiwa. 


HUI  TAKIWA  KI  TAHORAITI. 


SISTER  ROMANI. 

E  tata  ana  ahau  te  hoki  atu  ki  to  matou  kainga,  ki  aku  ta- 
mariki  i  te  kainga.  E  tata  ana  ki  te  toru  tau  to  matou  taenga 
mai  ki  tenei  whenua.  Ka  nui  taku  aroha  ki  te  iwi  Maori.  He 
iwi  tino  pai  atu  tenei  iwi  te  Maori,  he  aroha  ki  a  matou.  I  tae 
mai  taku  taneki  konei  kauwhau  ai  i  inua,  he  roa  ia  e  kauwhau 
ana  i  te  Rongopai  ki  nga  iwi  Maori.  E  nga  Maori  ka  nui  toku 
mihi  ki  a  koutou  ;  ma  te  Atua  kautou  e  tiaki  e  manaaki.  Amen. 

ELDER   RICKS. 

He  nui  toku  hari  i  au  ka  tae  mai  nei  ki  te  kauwhau  i  te  Rongo- 
pai ki  te  nei  iwi. 

Ki  te  taea  e  au  te  kauwhau  ki  a  koutou  i  toku  whakapono, 
pai  atu  i  to  koutou  pai  rawa  atu.  E  mohio  ana  matou  me  ka- 
ranga  te  tangata  e  te  Atua  ki  te  kauwhau  i  te  Rongopai.  Ka- 
hore  noa  iho  he  tikanga  kia  korerotin  me  kura  rawa  tr  tangata 
katahi   ka  tika  kia  haere  ki  te  kauwhau.    Ka  korero  ia  mo  te  ki- 

ngitanga  0  te  Atua. 

Tl    \TI   MEHA. 

Kia  ora  ano  tatou.  He  nui  atu  taku  hari  mo  taku  kitenga  i 
a  koutou.  Kq  te  tino  take  i  ;uii  ai  taku  hari,  i  rongo  koutou  i 
pangia  ahau  e  te  mate,  heoi  i  runga  i  nga  manaakitanga  moku 
heoi   kua  hoki  ana  mai  ahau  ki  konei. 

Tetahi  mo  to  matou  haerenga  atu  ki  te  kainga  e  tumanaako- 
hia  atu  nei  e  tatou.  Mo  to  matou  whiwhinga  ki  nga  manaaki- 
tanga ote  Whare  o  te  Atua.  He  nui  atu  nga  take  i  hari  ai 
ahau.  Ka  nui  nga  take  i  nui  ai  toku  hari.  Ka  nui  te  manaaki 
o  tena  iwi  i  a  matou. 

Nga  poropititanga  i  koreretia  e  Tuta  rau  ko  Taka  na,  ana  tenei 
iwi  i  whakarite,  ara  mo  te  whenua  titohea.  Na  tenei  iwi  i  wha- 
karite  taua  poropititanga.  I  kite  matou  i  nga  whenua  titohea 
kua  tipu  nga  kai.  Kua  kite  au  nga  pititi  tino  nunui  i  whaka- 
tiputia  i  runga  i  nga  whenua  pera.  Kaore  i  uru  te  pititi  ki  roto 
i  toku  pakete  i  te  nui  kino. 

.  Tetahi  mea  tino  nui  he  whakaaro  ma  tatou  ko  nga  whaka- 
tekau.  Me  mahara  tatou  ki  taua  tikanga  nui  i  roto  i  te  Hahi- 
He  tika  te  korero  a  Takare  e  korero  nei  ma  te  Hui-atawhai. 
Ka  nui  te  kaha  otaua  hunga  ki  te  atawhai  i  nga  rawa  kore.  Ka 
tika  te  korero  a  te  Peeti,  e  ki  nei  ka  nui  te  ora  o  tatou  whanau- 
nga  i  te  Patote,  kaore  ratou  e  mohio  ana  ki  te  mate  kai.  Kei 
te  atawhaitia  ratou  e  te  Hunga  Tapu  i   Hiona. 

He  tino  nui  nga  mahi  nunui  kei  taua  whenua.  Me  mohio 
tatou  kite  waea  i  patua  mii  eTaktna  ki  te  Tumuaki  i  waho  i 
te  moana.  I  tae  ke  atu  ki  Atereria,  e  penei  ana  ka  kore  e  rite  te, 
tuna  o  te  mihini  i  uta  nei  kaori  e  mau  nga  korero  i  taua  mihini. 
Pera  hoki  me  o  tatou  whakaaro  ki  te  kore  e  rite  ki  ta  te  Atua 
whakaaro  kaore  e  mau  mai  i  roto  i  te  whakaaro  a  te  Atua. 

RAHIRI   HARRIS. 

Kei  te  ahua  wera  aku  taringa,  otira  ko  te  rua  tenei  o  aku  we- 
ranga.  Te  tuatahi  i  te  hui  nui  ki  Ngapuhi,  ka  karanga  ahau 
c  Hori  Poura,  penei  ano  kaore  au  i  mohio. 

Me  hoki  atu  he  mihi  maku  ki  te  hunga  i  hoki  mai  i 
Hiona,  ara  ki  a  Watene  raua  ko  Atareta,  mo  to  raua  hokinga 
mai  ano  ki  te  iwi  ki  te  kainga.  I  te  wa  i  haere  ai  a.  Tamihana 
ma  ki  Hiona  ko  au  te  tangata  kaore  i  whakaae  kia  haere  raua 
ki  Hiona.  Kei  te  mohio  koutou  ki  taku  tu  i  roto  i  taua  hui. 
Ka  motu  a  Tamihana  ma  ki  te  moana,  ka  tae  mai  te  nupepa 
whakaatu  mai,  kua  mate  a  Atareta.  Na,  i  tenei  ra  e  noho  nei 
i  waenganui  i  a  tatou,  kua  hoki  ora  mai  ki  a  tatou. 


TE  KARERE  II 

Ka  nui  tehari  o  taku  ngakau  mo  akumatua  mo  aku  taokete 
kua  hoki  ora  mai  nei  ratou  i  Hiona.  I  aku  matua  i  a  Takana 
raua  koTakare  e  ngaro  atuana,  nui  atu  taku  aroha  ki  a  raua. 
Ka  tangi  to  matou  pere  ka  haere  mai  ahau  ki  te  whare  karakia 
he  tangi  no  taku  ngakau  ki  aku  matua.  He  nui  taku  aroha  ki  a 
koutou,  ki  nga  Kaumatua  hoki.  Na  kei  tetuhera  nga  kuwaha  o 
taku  whare  ki  a  koutou  ki  nga  Kaumatua.  E  "trust"  ana  ahau  i  a 
koutou,  ahakoa  noho  koutou  ko  taku  wahine  i  roto  i  taku  whare, 
kaore  aku  mataku  i  a  koutou,  engari  me  he  mea  ko  nga  pakeha  o 
konei  nei,  kore  rawa  ahau  e  pai  kia  mahue  ko  ratou  anake  ki 
roto  i  taku  whare. 

(TE  TOENG^). 


HUI  KARETI  KI  KORONGATA. 


Ki  te  Etita  o  TE  KARERE:— 

E  hoa  tena  koe.  E  hoa  tukua  atu  taku  panui  kia  haria  atu 
e  te  pepa  pai  e  Te  KARERE  ki  nga  wahi  katoa  e  tae  atu  ai 
ia. 

I  haere  matou  ki  Korongata  ki  te  awhina  i  te  taenga  mai  o 
te  Tumuaki  hou  o  Wiremu  Katene  me  ona  hoa  me  Elder  Mika- 
mu  me  a  raua  tamariki  e  toru  me  Elder  Wilcox.  He  tokomaha 
matou  i  haere  atu  ki  reira,  e  tata  ki  te  wha  tekau  ki  nga  tama- 
riki. I  tina,  i  hapa  matou  ki  te  Kareti.  Ka  kino  te  haere  o  te 
Kareti  ki  te  whiu  o  te  kai.  Hoki  ana  te  whakaaro  ki  te  whiu 
kai  a  nga  Hunga  Tapu  o  Amerika.  I  tu  to  matou  huihuinga  i 
tana  ahiahi  ano  ki  te  Tiapara,  ara  whare  karakia.  He  nui 
hoki  te  tangata  i  tae  ki  taua  huihuinga.  He  tinopai  taua  hui- 
huinga o  matou.  He  tino  kaha  nga  kauwhau  o  Tumuaki  Roma- 
ni,  i  te  mea  e  mohio  ana  ia  e  tata  ana  tana  hoki  atu  ki  tona 
kainga.  I  kauwhau  hoki  etahi  o  nga  Amerikena  Maori  i  hoki 
mai  nei  i  Hiona.  Ka  kinote  haere  o  te  kauwhau  a  nga  tangiki 
Maori  ki  te  kauwhau  i  roto  i  te  reo  tangiki.  1  te  ata  o  te  wiki,  te 
7  o  nga  r.i  o  Tihema  ;  ka  timata  ano  to  matou  huihuinga  i  te  U) 
a.  m.  He  tino  pai  nga  kauwhau  o  taua  huihuinga  me  te  wairua 
paiitau  iho  ki runga  i o  matou  huihuinga    katoa.     1   muri  o   te 

12  p.  in.,  i  tu  te   huihuinga    wh  i  ki-hiiuaigaro   o    nga     Kaumatua. 

I   tae  katoa  matou  nga   tangiki    Maori  me   Sistei     E^angirangi 
ki  taua  huihuinga.     He  tino  nui  te  pai  o  taua  huihuinga  me  te 


12  TE  KARERE 

pai  o  te  wairua  i  waenganui  i  taua  huihuinga. 

I  te  2.  p.  m.  ka  tu  anoto  matou  huihuinga  ki  tetiapara.  He 
tino  pai  rawa  atu  ta  la  huihuinga,  ara  nga  kauwhau.  I  te  7  p. 
m.  ka  tu  te  huihuinga  whaka-hinengaro  mo  te  katoa.  Ka  kau- 
whau nga  tamariki  o  te  Kareti  i  roto  i  te  reo  pakeha.  Ka  kino  te 
haere  a  nga  tamariki  o  te  Kareti  o  te  Hunga  Tapu  ki  te  kauwhau. 
He  tino  pai  taua  huihuinga  o  matou,  he  nui  hoki  te  tangata  i  tae 
ki  taua  huihuinga.  No  te  ata  o  te  Mane  ka  hokihoki  matou  ki 
o  matou  kainga.  Kua  karangatia  ano  matou  ki  a  haere  ki  te 
hui  takiwa  ki  Nuhaka. 

Ka  nui  te  tupuhi  o  konei,  kaore  e  taea  te  katikati  nga  hipi  a 
nga  tangata  whai  hipi.  Kaore  a  matou  kai  e  taea  te  mahi  i  te 
kino  o  nga  ra. 

No  te  Mane  i  mahue  ake  nei,  ara  i  te  15  o  nga  ra  o  Tihema 
nei,  i  mate  ai  a  te  Tatera  Mei.  I  mate  ano  ia  ki  tona  kainga 
pai  i  Ngawapurua.  A  i  tae  matou  ki  te  tangi  ki  a  ia.  No- 
nanahi  i  te  Turei  nei  ia  i  haria  atu  ai  ki  Hamua.  A  ka  hui  ki 
reira  nga  tangihanga  mona.  He  tangata  tino  nui  taua  tangata, 
e  whakanuia  ana  e  ona  iwi  maha.  He  tangata  rangatira  e  mo- 
hiotia  ana  e  ona  iwi  maha.  He  tangata  haereere  i  waenganui  i 
ona  iwi  maha,  i  ona  marae  maha.  He  hunaonga  hoki  ia  na 
Nireaha  Tamaki,  kua  mate.  Kua  roa  rawa  atu  ia  e  pangia  ana 
e  tona  mate.  Kua  nuku  atu  pea  i  te  tau  tona  panga  e  te  mate. 
He  wai  tona  mate,  ara   he  "dropsy." 

Kei  te  haere  nga  Tumuaki  a  Wiremu  Katene  raua  ko  Roma- 
ni  me  te  Etita  oTE  KARERE,  ara  me  Elder  L.  E.  Hareti,  ki  te 
hui  i  te  mutunga  ote  kura  a  nga  tamariki  o  te  Kareti  o  Korongata. 
Ka  mutu  ka  haere  ki  te  hui  ki  Nuhaka,  i  te  23  o  nga  ra   o  Tihema- 

Kua  tae  mai  hoki  te  pohiri  a  nga  tangata  o  te  Takapau,  kia 
haere  atu  nga  tangata,  nga  Hunga  Tapu  o  Tahoraiti  nei  ki 
te  hui  Kirihimete  mete  marenatanga  hoki  ote  tamahine  a  Wiki 
Anaru,  wahine  rangatira  o  taua  iwi.  Heoi  i  runga  i  te  mea 
kua  rite  ke  nga  Iangiki  Maori  mo  te  haere  ki  te  hui  i  Nuhaka> 
heoi  kaore  e  taea  te  haere  ki  te  whakarite  i  taua  pohiri  a  taua 
iwi  pai.  Engari  era  pea  e  taea  e  te  Tumuaki  te  whiriwhiri  eta- 
hi  tangata  Hunga  Tapu  hei  haere  ki  te  whakarite  i  te  pohiri 
rangatira  a  nga  tangata  o  te  Takapau.  Kia  ora  koutou  e  te 
Hunga  Tapu. 

Na  ta  koutou  taina  iti  rawa  i  roto  i  te  Rongopai, 

Na  RAKIWHATA  PEETI. 

NA  WIREMU  KATENE   TE  KAI  TA  ME  TE  KAI  PANUI  HOKI 
KET  AKARANA.  QUEEN  AND  ESK  STREET 


